Folketing
2004-11-18

I 1992 gav jeg som trafikminister lov til, at taxaerne måtte køre i bussporene, men det er ikke blevet gennemført endnu, og hvorfor? Man har lavet busspor, og det er vel også kollektiv trafik at køre i taxa, men det har man ikke villet acceptere i København, og så står man selv med problemerne, når man ikke vil udbygge. Da vi ville lave havnetunnelen, subsidiært at Burmeister & Wain lavede den, og ville tage 9,57 kr. pr. bil, som vi godt nok rundede op til 10 kr., sagde man nej tak til det. Da vi byggede Øresundsforbindelsen, kunne fabrikken have lukket de to yderste spor af kørebanen af, og så havde det passet nøjagtig til en havnetunnel. Vi holdt fabrikken åben i 4 måneder ekstra for at give Københavns Kommune mulighed for at beslutte sig, hvis de ville have det lavet, sejlet det ind og lagt på plads. Det ville ikke have kostet ret meget, men det blev aldrig til noget.